PATVIRTINTA
Šilutės lopšelio-darželio „Gintarėlis“

direktoriaus 2021 m. sausio 8 d.
įsakymu Nr. V1-6
RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS KŪRYBINIŲ DARBŲ PARODOS
„TU PATI GRAŽIAUSIA, MANO LIETUVA!“

NUOSTATAI
I. BENDROSIOS NUOSTATOS
1. Respublikinė ikimokyklinio ir priešmokyklinio amžiaus vaikų virtuali kūrybinių darbų  paroda    „TU PATI GRAŽIAUSIA, MANO LIETUVA!“ skirta artėjančiai Vasario 16-ąjai paminėti.
2. Virtualios kūrybinių darbų parodos nuostatai reglamentuoja parodos tikslą, uždavinius, dalyvius, kūrybinių darbų pateikimo ir organizavimo tvarką.
3. Kūrybinių darbų parodą organizuoja Šilutės lopšelio-darželio „Gintarėlis“ direktoriaus įsakymu patvirtinta organizacinė komanda: direktoriaus pavaduotoja ugdymui, parodos koordinatorė Aistė Jonušienė, priešmokyklinio ugdymo mokytoja metodininkė Vitalija Martišienė, priešmokyklinio ugdymo mokytoja metodininkė Loreta Vilkienė, priešmokyklinio  ugdymo mokytoja Asta Justienė.
4.  Kūrybinių darbų parodos nuostatai skelbiami Šilutės lopšelio darželio „Gintarėlis“ tinklalapyje www.gintarelis.lt
II. TIKSLAS IR UŽDAVINIAI
5. Kūrybinių darbų parodos tikslas: 
5.1. Skatinti vaikų meninę raišką, kūrybinę iniciatyvą, ugdyti meninius gebėjimus, originalumą kuriant.
6. Kūrybinių darbų parodos uždaviniai:
6.1. Ugdyti vizualinę raišką, išradingumą, originalumą;

6.2. Plėtoti bei integruoti vaikų žinias apie Lietuvą į kūrybinę veiklą, skatinant kurti, reikštis

vaikų saviraiškai;

6.3. Įvairiomis dailės raiškos priemonėmis kurti atvirukus Lietuvai;

6.4. Skatinti ugdymo įstaigų bendravimą ir bendradarbiavimą;
6.5. Skatinti tėvų įsitraukimą ir kūrybišką laiko praleidimą su vaikais.
III. DALYVIAI

7. Virtualioje kūrybinių darbų parodoje kviečiami dalyvauti Šilutės rajono ir respublikos ikimokyklinio ir priešmokyklinio ugdymo įstaigų ugdytiniai, tėvai, mokytojai.
8. Įstaigos, norinčios dalyvauti respublikinėje ikimokyklinio ir priešmokyklinio ugdymo švietimo įstaigų kūrybinių darbų parodoje ,,Tu pati gražiausia, mano Lietuva!“ užpildo dalyvio paraišką (priedas Nr.1) ir iki 2021-02-10 atsiunčia užpildytą anketą el. paštu gintarelis.pavaduotojaugdymui@gmail.com  bei registruojasi internetinėje registravimo sistemoje „Semi+“ (http://www.semiplius.lt/ ) nuo 2021-02-01.
IV. PARODOS ORGANIZAVIMAS
9. Parodai iš vienos įstaigos gali būti pateikiamos ne daugiau kaip 3 sukurtų atviručių Lietuvai nuotraukos.
10. Sukurtos atvirutės turi atitikti kūrybinių darbų parodos temą.
11. Atvirutės dydis neribojamas. Atvirutės viduje užrašomas trumpas palinkėjimas arba skanduotė skirta Lietuvai.

12. Atvirutės gali būti atliktos įvairia technika ir priemonėmis: akvarele, guašu, akrilu, kreidelėmis, pieštukais, tušu, mišriomis ir eksperimentinėmis priemonėmis ir kt. 
13. Atviručių atlikimo techniką ir priemones konkurso dalyviai pasirenka savarankiškai.

14. Atvirutės vidinės dešinės pusės apačioje, priklijuojama dalyvio kortelės II dalis (Times New Roman šriftu, 12 dydis) (priedas Nr.2). 
15. Atvirutė su palinkėjimu ar skanduote Lietuvai nufotografuojama. Atsiunčiamos 2 nuotraukos: 1 nuotrauka (bendras atvirutės vaizdas) ir 2 nuotrauka (vidinė atvirutės pusė, kad matytųsi palinkėjimas/skanduotė Lietuvai ir priklijuota dalyvio kortelė).
16. Atviručių nuotraukos (bendras atvirutės vaizdas ir vidinė atvirutės pusė su palinkėjimu/skanduote) (dydis neviršija 5 MB) siunčiamos el. paštu: gintarelis.pavaduotojaugdymui@gmail.com  iki 2021 m. vasario 10 dienos.

17. Virtuali paroda bus eksponuojama Šilutės lopšelyje-darželyje „Gintarėlis“ internetiniame puslapyje www.gintarelis.lt bei Šilutės rajono Švietimo pagalbos tarnybos puslapyje www.sptsilute.lt nuo 2020 metų vasario 11 dienos. 
V. KŪRYBINIŲ DARBŲ PARODOS DALYVIŲ APDOVANOJIMAS

18. Parodos dalyviams  bus įteiktos arba el. paštu išsiųstos Šilutės lopšelio-darželio „Gintarėlis“ organizatorių padėkos bei Šilutės rajono Švietimo pagalbos tarnybos pažymos apie dalyvavimą parodoje. 

VI. BAIGIAMOSIOS NUOSTATOS
19. Nuotraukos, atsiųstos vėliau nurodyto termino ar neatitinkančios techninių reikalavimų ir parodos tematikos, neįtraukiamos į parodos dalyvių sąrašą.
20. Organizatoriai pasilieka teisę atsiųstas nuotraukas naudoti neatlygintinai, viešai publikuoti darbus, nurodant autorines teises. 

21. Darbų atsiuntimas organizatoriams laikomas autorių sutikimu su šiomis sąlygomis.
22. Iškilus klausimams parodos dalyviai gali kreiptis į parodos koordinatorę, direktoriaus pavaduotoją ugdymui Aistę Jonušienę el. paštu gintarelis.pavaduotojaugdymui@gmail.com arba tel. 868304718
_________________________________

RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS KŪRYBINIŲ DARBŲ PARODOS
„TU PATI GRAŽIAUSIA, MANO LIETUVA!“

DALYVIO PARAIŠKA
	Įstaigos pavadinimas
	

	Dalyvio (-ių) vardas, pavardė, amžius
	

	Mokytojo  vardas, pavardė
	

	Mokytojo ar įstaigos el. p. adresas, telefono nr.

DALYVIO KORTELĖ ANT VIDINĖS ATVIRUTĖS PUSĖS 
                             I dalis                                                        II dalis
	Autoriaus (-ių) vardas, pavardė, amžius
	

	Įstaigos pavadinimas, mokytojo vardas, pavardė, kvalifikacinė kategorija
	


